SPRÁVA REGSOM – Sociálna práca

Vypracovala: PhDr. Katarína Šiňanská, PhD.

08.03.2013 od 10:00 do 14:00

Predstavenie, vedenie aktivít psycho-sociálneho charakteru **pre skupinu odborníkov,** zážitkovými metódami neformálneho vzdelávania. Cieľom bolo vzájomné spoznávanie sa, sebapoznávanie a stmeľovanie skupiny. Taktiež diskusia k vytipovaniu tém, ktoré by chceli odborníci riešiť počas stretnutí z oblasti sociálnej práce a diskusia o jednotlivých oblastiach, v ktorých odborníci pôsobia v praxi a o problémoch, z ktorými sa najčastejšie stretávajú. Prebiehala aktívna diskusia, výmena postojov, informácií, skúseností a podobne.

09.03.2013 od 09:00 do 13:00

Prednáška: Úvod do sociálnej práce I. Cieľom prednášky bolo **predstaviť odborníkom z praxe** sociálnu prácu ako vednú i praktickú disciplínu. Účastníci boli oboznámení s vymedzením základných definícií a pojmov, s typmi klientov sociálnej práce a s vybranými teóriami sociálnej práce.

12.04.2013 od 10:00 do 14:00

Prednáška: Úvod do sociálnej práce II. Cieľom prednášky bolo **predstaviť odborníkom z praxe** sociálnu prácu ako vednú i praktickú disciplínu. Účastníci boli oboznámení s jednotlivými metódami sociálnej práce a s históriou sociálnej práce.

13.04.2013 od 9:00 do 13:00

Prednáška: Praktická sociálna práca. Cieľom bolo poukázať na význam a možnosti sociálnej práce v praxi. **Odborníkom** boli predstavené tieto základné oblasti sociálnej práce: sociálna práca s deťmi a mládežou, sociálna práca v treťom sektore, prevencia v sociálnej práci pre skupinu odborníkov. Súčasťou bolo premietanie krátkych dokumentačných filmov z týchto oblastí sociálnej práce a tiež predstavenie najdôležitejších výsledkov projektov realizovaných v tejto oblasti.

19.04.2013 od 10:00 do 14:00

Predstavenie, vedenie aktivít psycho-sociálneho charakteru **pre skupinu znevýhodnených,** zážitkovými metódami neformálneho vzdelávania. Cieľom bolo vzájomné spoznávanie sa, sebapoznávanie a stmeľovanie skupiny. Diskusia k ťažkým životným situáciám s ktorými sa znevýhodnení v minulosti stretli, prípadne ktorým čelia i v súčasnosti. Všetci účastníci boli aktívni a otvorene diskutovali aj o intímnych témach ich momentálne neľahkej životnej situácii. Ďalším cieľom stretnutia bolo predstaviť oblasť sociálnej práce ako profesie, ktorá by znevýhodneným mala pomôcť pri riešení ich krízových životných situácií. Bola realizovaná prednáška o základnom vymedzení sociálnej práce.

20.04.2013 od 9:00 do 13:00

Prednáška: Praktická sociálna práca. Cieľom bolo poukázať na význam a možnosti sociálnej práce v praxi. **Znevýhodneným účastníkom** boli predstavené tieto základné oblasti sociálnej práce: sociálna práca s deťmi a mládežou, sociálna práca v treťom sektore, prevencia v sociálnej práci pre skupinu odborníkov. Súčasťou bolo premietanie krátkych dokumentačných filmov z týchto oblastí sociálnej práce a tiež predstavenie najdôležitejších výsledkov projektov realizovaných v tejto oblasti.

10.05.2013 od 10:00 do 19:00

Exkurzia k problematike komunitného rozvoja **pre skupinu odborníkov.** Navštívili sme organizáciu EHMK Košice 2013 v priestoroch bývalých výmenníkov tepla, ktoré boli zrekonštruované a dnes slúžia ako komunitno-umelecké centrá. Komunitné pracovníčky predstavili projekt SPOTs, ktorý sa najviac týka komunitného rozvoja prevažne prostredníctvom konceptu komunitného umenia. Prešli sme v teréne niekoľko výmenníkov, pričom niektoré boli upravené i na komunitné galérie. Taktiež sme si v teréne pozreli výsledky projektu street art – veľkoplošné kresby na panelákoch a iných budovách občianskej vybavenosti. Následne sme navštívili ateliér a galériu komunitného umelca Helmuta Bistiku v Medzeve. Umelec predstavil svoju činnosť a najdôležitejšie projekty v oblasti komunitného rozvoja s rôznymi cieľovými skupinami. Prebiehala aktívna diskusia s odborníkmi k ich projektovým zámerom a možnostiam ďalšej spolupráce.

17.05.2013 od 10:00 do 19:00

Exkurzia k problematike komunitného rozvoja **pre skupinu znevýhodnených**. Navštívili sme organizáciu EHMK Košice 2013 v priestoroch bývalých výmenníkov tepla, ktoré boli zrekonštruované a dnes slúžia ako komunitno-umelecké centrá. Komunitné pracovníčky predstavili projekt SPOTs, ktorý sa najviac týka komunitného rozvoja prevažne prostredníctvom konceptu komunitného umenia. Prešli sme v teréne niekoľko výmenníkov, pričom niektoré boli upravené i na komunitné galérie. Taktiež sme si v teréne pozreli výsledky projektu street art – veľkoplošné kresby na panelákoch a iných budovách občianskej vybavenosti. Následne sme navštívili ateliér a galériu komunitného umelca Helmuta Bistiku v Medzeve. Umelec predstavil svoju činnosť a najdôležitejšie projekty v oblasti komunitného rozvoja s rôznymi cieľovými skupinami. Prebiehala aktívna diskusia so skupinou znevýhodnených k tomu, ako by sa oni mohli uplatniť v danej oblasti, prípadne v čom by im účasť na podobných projektoch mohla pomôcť. Niektorí z nich mali skúsenosti z oblasti realizácie vlastných umeleckých aktivít, ktoré by sa mohli stať v budúcnosti aj ich pracovným uplatnením. Tieto skúsenosti prezentovali.

18.05.2013 od 9:00 do 16:00

Prednáška: Komunitný rozvoj a komunitná práca **pre skupinu znevýhodnených.** Cieľom bola evaluácia predchádzajúcej exkurzie v oblasti komunitného rozvoja a následne vyjasňovanie si prípadných otázok. Cieľom prednášky bolo teoreticky ukotviť získané poznatky počas exkurzie. Boli vymedzené základné pojmy, prebiehala diskusia na tému občianskej spoločnosti, významu občianskej participácie, k problematike komunitného umenia ako prostriedku rozvíjania komunít, a tiež predstavenie ďalších príkladov dobrej praxe.